Kumba Iron Ore

Kumba Iron Ore Beperk is 'n Suid-Afrikaanse maatskappy betrokke by die eksplorasie, winning, veredeling, bemarking, verkoop en vervoer van ystererts. Dit is die grootste produsent van ystererts in Afrika en op vier na die grootste in die wêreld.   Kumba is 'n dogtermaatskappy van Anglo American-korporasie.

duimnael|links|Die Shishen-myn
Kumba se grootste myn is by Sishen in die Noord-Kaap. Dit lewer 70% van die firma se produksie. In 2015 was dit 31,4 Mt. Die Kolomela-myn (ook in die Noord-Kaap) lewer 12 Mt per jaar en die Thabazimbi-myn ongeveer 1 Mt. In 2015 het die firma 43,5 Mt uitgevoer en 4,3 Mt plaaslik verkoop. Kumba lewer erts aan klante in Suid-Afrika, die Volksrepubliek China, Indië, Japan, Suid-Korea, die Midde-Ooste en Europa.

Die firma het 14 000 werknemers, is op die JSE genoteer en die hoofaandeelhouer is Anglo-American plc wat 70% van die aandele besit. Die Nywerheid-Ontwikkelingskorporasie besit 13% en die Onafhanklike Beleggingskorporasie 1% van die firma.

 Lees ook 
 Lys van effekte wat op die JSE verhandel

 Verwysings 

 Bibliografie 
 sashares.co.za/jse-top-40
 www.angloamericankumba.com
 www.sharedata.co.za

Kategorie:Noord-Kaap
Kategorie:Suid-Afrikaanse maatskappye
Kategorie:JSE-genoteerde maatskappye